stanford-oval/wikipedia huggingface dataset:
Sherif Ismail

| Sherif Ismail |
| --- | --- |

Egyptin pääministeri
 2015–2018  
Edeltäjä:  Ibrahim Mahlab
Seuraaja:  Mustafa Madbuli
Henkilötiedot
Syntynyt: 6. heinäkuuta 1955
Kuollut: 4. helmikuuta 2023 (67 vuotta)
Tiedot
Koulutus:  koneinsinööri
Sherif Ismail (arab. شريف إسماعيل‎, Šarīf ’Ismā‘īl; 6. heinäkuuta 1955 – 4. helmikuuta 2023) oli egyptiläinen poliitikko. Hän toimi Egyptin pääministerinä vuodesta 2015 vuoteen 2018.
Ismail on koulutukseltaan koneinsinööri. Ennen pääministeriksi valintaansa hän toimi maan öljyvaroista vastaavana ministerinä.
Ismail, joka oli presidentti Abdel Fattah al-Sisin läheinen liittolainen, erosi heinäkuussa 2018 perinteen mukaisesti, kun al-Sisi aloitti uuden presidenttikauden. Al-Sisi käytti kuitenkin tilaisuutta hyväkseen ja vaihtoi joukon ministereitä nostaen pääministeriksi  Mustafa Madbulin.
Seyðisfjörður

| Seyðisfjörður |
| --- | --- |

 Seyðisfjörðurin sijainti Islannissa
Valtio:  Islanti
Alue:  Austurland
Vaalipiiri:  Norðausturkjördæmi
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  213 km²
Väkiluku (1.1.2018):  676
 – Väestötiheys:  3,3 as./km²
 
 www.sfk.is 
Infobox OKVirheellinen NIMI-arvo: 
Seyðisfjörður on entinen kunta Islannissa. Se sijaitsee Islannin itärannikolla, noin 25 kilometriä Egilsstaðirista. Seyðisfjörðurin asukasmäärä oli vuoden 2018 alussa 676. Se on Vantaan ystävyyskaupunki. Vuonna 2020 kunta yhdistettiin kolmen muun kunnan kanssa Múlaþingin kunnaksi.
Liikenne

Färsaarelaisen Smyril Line -varustamon autolautta M/S Norröna liikennöi Seyðisfjörðurin ja Tanskan välillä.
Muuta

Seyðisfjörður on saanut julkisuutta Loukussa-televisiosarjan tapahtumapaikkana.
Sammon ryöstö

Akseli Gallen-Kallela: Sammon ryöstö, 1905.
Sammon ryöstö on suomalainen kansanruno, jossa Väinämöinen, Seppo Ilmarinen ja Lemminkäinen lähtevät ryöstämään Sampoa kuultuaan, että Pohjolan väki viettää Sammon ansiosta kissanpäiviä. Kalevalassa Sammon ryöstö tapahtuu runoissa 39–43.
Sammon ryöstö Kalevalassa

Kalevalan 39. runon alussa Väinämöinen ehdottaa Ilmariselle, että he lähtisivät hakemaan Sampoa Pohjolasta. Ilmarinen kieltäytyy merimatkasta ja vaatii, että he ratsastaisivat Pohjolaan. Väinämöinen ja Ilmarinen lähtevät etsimään villihevosta. Löydettyään tämän he kuulevat rannalta itkun, jonka päästäjäksi osoittautuu Väinämöisen vene. Vene tahtoo sotaan ja Väinämöinen ja Ilmarinen lähtevät sillä kohti Pohjolaa. Väinämöinen laulaa veneeseen sotajoukon. Matkan varrelta he ottavat mukaansa Lemminkäisen venettä veistämästä. Seuraavassa runossa laiva juuttuu kiinni hauen selkään. Hauki tapetaan ja Väinämöinen tekee sen leukaluusta itselleen kanteleen.
Pohjolaan saavuttuaan Väinämöinen vaatii Louhelta Sammon jakoa. Louhi ei tähän suostu. Väinämöinen soittaa kanteleellaan Pohjolan väen uneen. Pohjolan uinuessa Ilmarinen voitelee yhdeksän lukkoa, joiden takana Sampo on. Tämän jälkeen Lemminkäinen kyntää Sammon juuret Pohjolan härällä ja vie sen veneeseen. Kolmen päivän kuluttua Lemminkäinen pyytää Väinämöistä laulamaan, mutta Väinämöinen ei tähän suostu, koska koti ei vielä näy. Lemminkäinen ryhtyy itse laulamaan "äreällä äänellänsä, / käheällä kulkullansa". Ääni kaikuu yli vesien ja säikäyttää kurjen, jonka huuto vuorostaan herättää Pohjolan väen.
Herättyään Louhi lähettää Iku-Turson Väinämöisen perään. Väinämöinen tarttuu Iku-Tursoa korvasta ja uhkaa tappaa sen, ellei se palaa mereen ja pysy siellä. Iku-Turso tottelee ja lupaa, ettei enää koskaan ilmesty ihmisille. Tämän jälkeen Ukko ylijumala nostaa myrskyn, joka vie mukanaan Väinämöisen kanteleen. 43. runossa Louhi varustaa sotajoukon Väinämöisen perään. Havaittuaan lähestyvän sotapurren Väinämöinen heittää tuluksensa mereen ja käskee niitä muuttumaan luodoksi. Tulukset muuttuvat luodoksi, joka tuhoaa Louhen veneen. Tämän jälkeen Louhi "otti viisi viikatetta, / kuusi kuokan kuolioa" ja muuttuu kotkaksi sekä lentää Väinämöisen purren päähän. Lemminkäisen hämätessä kotkaa Väinämöinen iskee melallaan sen kynnet kappaleiksi. Viimeisellä, sakaraisella kynnellään kotka pudottaa Sammon mereen ja särkee sen. Aallot vievät palaset Väinölän rantaan ja niistä kasvaa viljaa sekä ikuinen onni. Louhi palaa itkien Pohjolaan mukanaan ainoastaan Sammon kansi.
Sammon ryöstö kansanrunoudessa

Suomalaisessa kansanrunoudessa Sammon ryöstö tapahtuu pääosin samoin kuin Kalevalassa. Runo tosin alkaa usein vasta sotaretkelle lähdöstä, eikä siinä esiinny hevosen etsintää tai purren itkua. Toisinaan runo on yhtynyt laajempaan useista runoaiheista koostuvaan sikermään. Eräässä Simana Sissoselta kerätyssä toisinnossa Pohjolasta ryöstetään sammon sijaan riistaa; tämä onkin todennäköisesti runon alkuperäinen aihe, joka on myöhemmin sekoittunut vanhempaan Taivaan taonta -myyttiin. Eräs kansanrunoissa esiintyvä Kalevalasta poikkeava piirre on kurjen herättäjä: kun Kalevalassa kurki herää Lemminkäisen epäsointuiseen laulantaan, niin kansanrunoissa sen herättää tavallisesti "kusiainen kurja poika" tai jopa "muurahainen mulkupoika", joka virtsaa sen jaloille. Myös Sammon juuret kynnetään kansanrunoissa "satasarvella härällä, / tuhatpeällä tursahalla". Lemminkäisen sijaan kansanrunoissa saattaa olla Tiera tai Joukahainen. Myöskään Iku-Turso ei lainkaan esiinny alkuperäisessä Sammon ryöstössä, vaan se liittyy uudehkoon, ainoastaan Arhippa Perttuselta kerättyyn runoaiheeseen Luojan laivaretki.
Galleria

Veikko Aaltonan mosaiikki Sammon haku Pohjolan kivimäestä, jossa Lemminkäinen kyntää härällä irti Sammon juuret, 1940
Sammon ryöstö, Väinö Blomstedt, 1897
Sammon ryöstö, luonnos, Pekka Halonen, 1919
Silvaner

Silvaner
Silvaner on valkoinen viinirypälelajike. Se on Saksan yleisimpiä valkoviinirypäleitä, missä sitä viljellään noin 5 % koko viininviljelypinta-alasta. Pinta-alallisesti Silvaneria viljellään eniten Saksassa Rheinhessenin alueella ja suhteellisesti eniten, rypäleen kotiseudulla, Frankenin alueella. Silvaner kypsyy aiemmin kuin Riesling ja on vähemmän vaativa lajike.
Historia

Ensimmäiset dokumentoidut tiedot Silvaner-viljelmistä ovat vuodelta 1659 Würzburgin lähellä sijaitsevasta Castellin kylästä.
Sin Son-ho

Sin Son-ho (kor. 신선호; s. 5. heinäkuuta 1948) on pohjoiskorealainen diplomaatti. Hänet nimitettiin vuonna 2008 maansa pysyväksi edustajaksi YK:ssa. Hän toimi tehtävässä vuoteen 2014, jolloin hänen tilalle valittiin Ja Song-nam. Sin oli työskennellyt myös muun muassa Afrikan valtioissa. Hän valmistui vuonna 1972 Kim Il-sungin yliopistosta, ja hänellä on vaimo ja kaksi lasta.
Sirkka Nieminen

| Sirkka Nieminen> Henkilötiedot |
| --- | --- |
Syntynyt: 28. huhtikuuta 1912 Turku
Kuollut: 13. tammikuuta 2023 (110 vuotta) Helsinki
Sirkka Mirjam Nieminen (o.s. Heinonen; 28. huhtikuuta 1912 Turku – 13. tammikuuta 2023 Helsinki) oli pitkäikäinen suomalainen ja vanhin elossa ollut suomalainen. Niemisestä tuli vanhin elossa oleva suomalainen Astrid Qvistin kuoltua heinäkuussa 2022. Nieminen oli kuollessaan 110 vuoden ja 260 päivän ikäinen. Hänet on haudattu Maunulan uurnalehtoon.
Tammikuussa 2023 Nieminen oli sijalla 6. luettelossa kaikkien aikojen vanhimmista suomalaisista. Hänen kuoltuaan Suomen vanhimmaksi ihmiseksi tuli Helvi Kissala (o.s. Leppänen).
Sin rencor

|  Sin rencor> Kappaleen tiedot |
| --- | --- |
Esittäjä(t):  Marcos Llunas
Säveltäjä(t):  Marcos Llunas
Sanoittaja(t):  Marcos Llunas
Euroviisutiedot
Vuosi:  1997
Maa:  Espanja
Kieli:  espanja
Sijoitus:  6.
Pisteet:  96
Sanat:  sanoitus
Muuta:  Kapellimestarina Toni Xuclà
Sin rencor on Marcos Llunasin esittämä kappale, jolla hän edusti Espanjaa vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa kuudenneksi 96 pisteellä.
Simana Huohvanainen

Simana Huohvanainen (1771–1858) oli ilomantsilainen runonlaulaja ja Simana Sissosen laulutoveri. Hän asui Sissosen tavoin Ilomantsin Mekrijärven kylässä, lähes samoilla pihoilla, ja runonlaulajat kokoontuivat tavallisesti Huohvanaisten suureen pirttiin laulamaan.
Ensimmäinen Huohvanaisen kohdannut runonkerääjä oli D. E. D. Europaeus heinäkuussa 1845. Europaeuksen laulattaessa Simana Sissosta oli Huohvanainenkin ajoittain läsnä, ja erään kerran hän pääsi todistamaan Huohvanaisen ja Sissosen välistä kilpalaulantaa, jossa Huohvanainen lauloi ensin 112-säkeisen Kanteleen synty -runon, Sissonen tämän jälkeen 138-säkeisen ja lopuksi Huohvanainen uuden, 157-säkeisen. Julius Krohn on arvioinut Huohvanaiselta saatujen runojen määrän olevan noin 15, mutta toisaalta hän mainitsee tämän osanneen melkein kaikki samat eeppiset runot kuin Sissonen. Simana Sissosen tyttären Annin mukaan Huohvanaisen talossa oli kaksi veljestä, joista toinen naimaton.
Simana Huohvanainen oli etevä eeppisten runojen taitaja, mutta tietäjänä hän ei ollut Sissosen veroinen. Hänen luonnettaan on kuvailtu huomattavasti lyyrillisemmäksi, ja rupesipa ukko vanhoilla päivillään kehräämään värttinällä, kun ei enää jaksanut töitä tehdä. Simana Huohvanainen oli myös taitava sadunkertoja. Hänen äänensä ei ollut yhtä hyvä kuin Sissosen, eikä häntä siksi pidetty erityisen hyvänä laulajana. Ulkomuodoltaan Huohvanainen oli Sissosta hintelämpi. Molemmat Simanat kävivät usein Koitereella kalassa ja matkasivat joskus jopa Viipuriin asti.
Huohvanaisten suku on elänyt Mekrijärven seudulla satoja vuosia ja se polveutuu vuonna 1694 Mekrijärvellä eläneestä Vasili Hovanpojasta. 1730-luvulla nimi esiintyy Mekrijärvellä muodossa Hovanain ja Hoffanov. Nykyään Huohvanainen on Suomessa sukunimenä 103:lla.
Seven Inches of Satanic Panic

| Seven Inches of Satanic Panic Ghost |
| --- | --- | --- |

EP-levyn tiedot
 Julkaistu: 13. syyskuuta 2019
 Tuottaja(t): Gene Walker
 Tyylilaji: psykedeelinen rock, heavy metal
 Kesto: 07.27
 Levy-yhtiö: Loma Vista
Ghostin muut julkaisut
| Prequelle 2018 | Seven Inches of Satanic Panic 2019 | Impera 2022 |
Seven Inches of Satanic Panic on ruotsalaisen metalliyhtye Ghostin EP-levy, joka julkaistiin 13. syyskuuta 2019.
Kappaleet

Kiss the Go-Goat – 3.19
Mary on a Cross – 4.08
Aiheesta muualla

Seven Inches of Satanic Panic Discogsissa. (englanniksi)
Albumi Seven Inches of Satanic Panic Encyclopaedia Metallum -sivustolla (englanniksi)
Silvana Mangano

| Silvana Mangano |
| --- | --- |
 Silvana Mangano elokuvassa Katkera maa (1956).
Henkilötiedot
Syntynyt: 23. huhtikuuta 1930 Rooma, Italia
Kuollut: 16. joulukuuta 1989 (59 vuotta) Madrid, Espanja
Näyttelijä
Aktiivisena:  1945–1987
Aiheesta muualla
IMDb 
Elonet
Silvana Mangano (23. huhtikuuta 1930 Rooma, Italia –  16. joulukuuta 1989 Madrid, Espanja) oli italialainen näyttelijä.
Mangano oli sisilialaisen veturinkuljettajan ja englantilaisen naisen tytär. Hän kouluttautui tanssijaksi ja työskenteli myös valokuvamallina ennen kuin voitti Miss Rooma -kauneuskilpailut. Hän sai elokuvissa pikkuosia, mutta nousi maailmanmaineeseen elokuvan Katkeraa riisiä (1949) tähtenä. Hän avioitui samana vuonna elokuvan tuottajan Dino De Laurentiisin kanssa. Katkeran riisin jälkeen hän sai useita pääosia. Vaikka hän oli taitava näyttelijä, hän jäi pian kahden muun italialaisen elokuvatähden, Sophia Lorenin ja Gina Lollobrigidan varjoon.
Avioliitossa De Laurentiisin kanssa hän sai neljä lasta. Hän jätti puolisonsa 1983 ja muutti Madridiin, mutta virallista avioeroa hän ei ottanut. Mangano kuoli keuhkosyöpään 59-vuotiaana.
Valikoitu filmografia

Katkeraa riisiä, 1948
Anna, 1951
Odysseus, 1954
Barabbas, 1962
Teorema, 1968
Kuolema Venetsiassa, 1971
Ludwig II, 1972
Dyyni, 1984
Musta silmät, 1987
Sampo Eskelinen

| Sampo Eskelinen> Henkilötiedot |
| --- | --- |
Syntynyt: 7. maaliskuuta 1964 (ikä 60) Joensuu
Kansalaisuus:   Suomi
Sotilashenkilö
Palvelusmaa(t):  Suomi
Komentajuudet:  Satakunnan lennosto 2012–2014 ilmavoimien komentaja 2017–2019
Sotilasarvo:  kenraalimajuri
Ylennykset:  vänrikki 1984 luutnantti 1988 yliluutnantti 1990 kapteeni 1993 majuri 1997 everstiluutnantti 2000 eversti 2010 prikaatikenraali 2015 kenraalimajuri 2017
Sampo Ilmari Eskelinen (s. 7. maaliskuuta 1964 Joensuu) on suomalainen upseeri ja kenraalimajuri evp. Hän toimi ilmavoimien komentajana 1. kesäkuuta 2017 – 31. maaliskuuta 2019. Tätä ennen hän toimi Puolustusvoimien suunnittelupäällikkönä.
Eskelinen ylennettiin prikaatikenraaliksi itsenäisyyspäivänä 2015 ja kenraalimajuriksi 4. kesäkuuta 2017.
Sotilasurasta

Eskelinen valmistui Kadettikoulusta 1988. Hän on toiminut muun muassa seuraavissa tehtävissä:
ohjaajaupseerina ja opettajana Karjalan lennostossa 1988–1994
lentueen päällikkönä 1994–1995
suunnitteluosastolla Ilmavoimien esikunnassa 1997–1999
ilmataistelukeskuksen päällikkönä 1999–2005
vaihtoupseerina, Joint Fires Division, Joint Capability Development Directorate (J8), United States Joint Forces Command 2005–2007
suunnitteluosastolla Pääesikunnassa 2007–2009
suunnitteluosaston päällikkönä Ilmavoimien esikunnassa 2011–2012
Satakunnan lennoston komentajana 2012–2014
Ilmavoimien operaatiopäällikkönä 2014–2015
suunnittelupäällikkönä Pääesikunnassa 2015–2017
Palvelusrikos

Vuonna 2017 Karjalan lennoston komentaja Markus Päiviö syyllistyi esimiesaseman väärinkäyttämiseen, palvelusrikokseen ja kunnianloukkaukseen Lemmenjoella järjestetyssä harjoituksessa. Päiviö muun muassa johti harjoitusta päihtyneenä ja nimitteli alaisiaan. Sampo Eskelinen sai tarkan tiedon Päiviön käytöksestä pian harjoituksen jälkeen, mutta viivytteli esitutkinnan aloittamista. Hän aloitti esitutkinnan vasta monen kuukauden kuluttua ja silloinkin pelkästään Puolustusvoimien asessorin vaatimuksesta. Toisaalta Eskelinen oli jo ryhtynyt valmistelemaan Päiviön siirtämistä toisiin tehtäviin. Kesäkuussa 2019 Eskelinen tuomittiin sakkoihin palvelusrikoksesta. Eskelinen sai yhteensä 1 770 euron sakot.  Lisäksi hänen maksettavakseen tuli runsaat 1 400 euroa todistelukustannuksia. Eskelinen valitti saamastaan tuomiosta korkeimpaan oikeuteen (KKO), joka piti hovioikeuden päätöksen voimassa.
Simaorakas

| Simaorakas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Cantharellales
Heimo::  Hydnaceae
Suku::  Vahvero-orakkaat Hydnum
Laji::  umbilicatum
Kaksiosainen nimi
 Hydnum umbilicatum  Peck 
Infobox OKNimi-testi OK: 
Simaorakas (Hydnum umbilicatum) on vahvero-orakkaiden sukuun kuuluva sienilaji. Se luokitellaan Suomessa elinvoimaiseksi.  Se erotettiin hiljattain rusko-orakkaasta (Hydnum rufescens).
Silvano Basagni

| Mitalit | Mitalit | Mitalit |  |
| --- | --- | --- | --- |
|  Basagni Münchenin kesäolympialaisissa 1972. |  Basagni Münchenin kesäolympialaisissa 1972. |  Basagni Münchenin kesäolympialaisissa 1972. |  |
Maa:   Italia
Miesten ammunta
|  Olympialaiset  |  Olympialaiset  |  Olympialaiset  |  |
|  Pronssia | München 1972 | olympiahaulikko |  |
Silvano Basagni (6. elokuuta 1938 Firenze – 10. toukokuuta 2017 Firenze) oli italialainen ampuja ja olympiamitalisti.
Basagni kilpaili olympiahaulikossa kolmissa kesäolympialaisissa vuosina 1972–1980. Hän voitti olympiapronssia Münchenistä 1972.
Basagni kuoli Firenzessä 78-vuotiaana 10. toukokuuta 2017.
Aiheesta muualla

Kuvia tai muita tiedostoja aiheesta Silvano Basagni Wikimedia Commonsissa
Sheriff

Rakenteilla oleva Sheriff-supermarket
Sheriff (ven. Шериф, Šerif) on Transnistriassa toimiva yritys, joka omistaa huoltamo- ja supermarketketjut, televisiokanavan, rakennusyhtiön, Mercedes-Benz -myymälän, alkoholitehtaan, elintarviketehtaita, mainostoimiston, kasinon, jalkapalloseura FC Sheriff Tiraspolin ja joukkueen jalkapallostadionin sekä viiden tähden hotellin.
Šerifin uskotaan saavan etuoikeuksia kansainvälisesti tunnustamattoman Transnistrian hallinnolta, ja BBC:n tietojen mukaan yhtiötä johtaa presidentti Igor Smirnovin poika Vladimir Smirnov. Sekä isä että poika ovat kuitenkin kieltäneet väitteen. Moldovalainen Jurnal de Chişinău on esittänyt väitteitä, että yritystä käytettäisiin salakuljetuksella ansaitun rahan pesuun, mutta väitteet on tyrmätty moldovalaisena propagandana.
Aiheesta muualla

Virallinen sivu
BBC:n artikkeli "Misery in a pariah state"
StrategyWorld.com: Nuclear material in Moldova (Arkistoitu – Internet Archive)
Sheriffi (kirja)

| Sheriffi |
| --- | --- |

Kirjailija:  Reijo Mäki
Kieli:  suomi
Genre:  dekkari
Kustantaja:  Otava
Julkaistu:  2012
ISBN:  978-951-1-23036-6
Sarja: Vares
Edeltävä:  Mustasiipi
Seuraava:   Intiaani
Löydä lisää kirjojaKirjallisuuden teemasivulta
Sheriffi on suomalaisen Reijo Mäen vuonna 2012 ilmestynyt kahdeskymmeneskolmas Vares-dekkari. Kirjassa yksityisetsivä Jussi Vares palkataan tutkimaan kaksoismurhaa, jota poliisi ei ole saanut selvitettyä.
Tapaukseen liittyy järjestäytynyttä rikollisuutta harjoittava liikemiesryhmä, raati, jota sen jäsenille tuntematon sheriffiksi kutsuttu johtaja pitää vallassaan. Muistutukseksi seinällä pidetään muokattua Sheriffi-elokuvan julistetta. Muita epäilyttäviä ryhmiä kirjassa on menestyvä uskonto- ja bisneslahko. Novellikirjailija Luusalmi esiintyy katurunousillassa Aartoman, Hirvosen ja Kinnusen kanssa ja tulee pahoinpidellyksi.
Vastaanotto

Helsingin Sanomien Veli-Pekka Leppänen piti teosta tutuin askelmerkein jyräävänä poikien fantasialukemistona. Keskisuomalaisen Mikko Variksen mielestä juoni oli taidokas. Sheriffi oli ilmestymisvuonnaan viidenneksi myydyin kotimainen kaunokirjallinen teos. Suomen dekkariseura palkitsi kirjan Vuoden johtolanka -palkinnolla.
Shadow Cities

| Shadow Cities |
| --- | --- |
Kehittäjä:  Grey Area
Jakelija:  App Store
Julkaistu:  22. marraskuuta 2010
Pelimuoto:  moninpeli, verkkopeli, mobiilipeli
Ikäluokitus:  Apple: 9+
Alusta:  iOS
Lisää peliartikkeleitaVideopelien teemasivulla
Infobox OK : 
Shadow Cities on suomalaisen Grey Arean Applen mobiililaitteille kehittämä GPS-paikannukseen perustuva videopeli, jossa kaksi pelaajaryhmää taistelee fantasiamaailmassa keskenään. Peli julkaistiin Suomessa vuonna 2010. Vuonna 2011 Grey Area sai 1,9 miljoonan euron rahoituksen pelin kansainväliseen julkaisuun  Vuonna 2013 Grey Area sulki pelin palvelimet ja poisti pelin Applen sovelluskaupasta.
Pelimekaniikka

Pelimaailma on OpenStreetMapin kartan pohjalta luotu virtuaalimaailma, jossa pelaaja metsästää henkiä ja tasojen kertyessä oppii uusia loitsuja. Pelissä loitsiminen tapahtui piirtämällä riimuja sormella iPhonen ruudulle. Pelin edetessä pelaaja voi liittyä toiseen pelissä olevista keskenään taistelevistä ryhmittymistä.
Peliä on pidetty saman kaltaisena kuin myöhemmin ilmestynyttä Ingressiä, jossa myös kaksi eri ryhmittymää taistelee keskenään paikkatietoisessa vaihtoehtotodellisuudessa. Pelien eroina kuitenkin muun muassa se, että Ingressissä on aina pakko liikkua portaalien luokse, joiden kimppuun hyökätään. Shadow Citiesissä puolestaan rakennettiin portaaleja, joiden avulla pystyttiin teleporttaamaan ympäri virtuaalimaailmaa ja taistelut käytiin portaalian sijaan pelaajien välillä.
Aiheesta muualla

Virallinen sivusto (Arkistoitu – Internet Archive) (englanniksi)
Mormyrus longirostris

| Mormyrus longirostris> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Viuhkaeväiset Actinopterygii
Lahko::  Arapaimakalat Osteoglossiformes
Heimo::  Norsukalat Mormyridae
Suku::  Mormyrus
Laji::  longirostris
Kaksiosainen nimi
 Mormyrus longirostris  (Peters, 1852) 
Katso myös
   Mormyrus longirostris Wikispeciesissä  
Infobox OKNimi-testi OKIUCN-testi OK: 
Mormyrus longirostris on norsukalojen heimoon kuuluva kala. Sillä on sähköelin, jonka avulla se suunnistaa. Laji elää Afrikan suurissa joissa ja järvissä. Ne voivat kasvaa jopa metrin mittaisiksi, mutta yleisemmin ne jäävät alle puolen metrin mittaisiksi.
Mumtaz Mahal

Intian kuuluisimpiin rakennuksiin kuuluva Taj Mahal on mogulihallitsija Shah Jahanin vaimolleen Mumtaz Mahalille rakennuttama mausoleumi.
Mumtaz Mahal (1593–1631) oli yksi Mogulivaltakunnan hallitsijan Shah Jahanin kolmesta vaimosta. Shah Jahan rakennutti Agrassa sijaitsevan Taj Mahalin hautapaikaksi rakkaimmalle vaimolleen Mumtaz Mahalille. Muihin vaimoihin Shah Jahanilla kerrotaan olleen vain aviollinen suhde. Mumtaz Mahal kuoli vuonna 1631 synnytettyään 14. lapsensa.
Sirkka Liakka

| Sirkka Liakka> Henkilötiedot |
| --- | --- |
Syntynyt: 18. helmikuuta 1908 Alatornio
Kuollut: 16. lokakuuta 1999 (91 vuotta) Kouvola
Kansalaisuus:  Suomi
Ammatti:  maanmittausinsinööri
Insinööri
Koulutus:  Teknillinen korkeakoulu (valm. 1931)
Ala:  maanmittaus
Sirkka Liakka (18. helmikuuta 1908 Alatornio – 16. lokakuuta 1999 Kouvola) oli suomalainen maanmittausinsinööri ja alansa uranuurtajia. Hän valmistui TKK:n maanmittausosastolta 1931 maanmittausinsinööriksi ja oli Suomen ensimmäinen nainen maanmittausinsinöörinä ja samalla Pohjoismaiden ensimmäinen kenttätöissä toiminut naismaanmittari. Hän on Naismaanmittarit ry:n perustajajäsen.
Liakan isä oli kansanedustaja ja ministeri Niilo Liakka. Liakka valmistui ylioppilaaksi 1926 ja vuonna 1931 maanmittausinsinööriksi. Hän ajoi matkoillaan sivuvaunullisella Harley-Davidson 27 J 989 cc -moottoripyörällä. Sivuvaunussa hän kuljetti työvälineensä. Hän toimi aktiivisesti voimistelun parissa, ja hänet valittiin 1930 varalle Suomen Naisten Liikuntakasvatusliiton sihteeriksi.
Liakka liittyi varsin varhaisessa vaiheessa DKW-vaunullaan Yleinen Autoliitto Touring Clubin jäseneksi.
Kymen läänin lääninmaanmittausinsinööriksi Liakka valittiin vuonna 1965, mutta tukea valintaan tarvittiin muun muassa maatalousministeri Marja Lahdelta, sillä mieskollegojen mukaan: ”Eihän nainen perheettömänä palkkaa tarvitse”. Liakka jäi eläkkeelle vuonna 1973 yli-insinöörin tehtävästä Maanmittauslaitoksen palveluksesta 40 työvuoden jälkeen.
Aiheesta muualla

Maanmittauslaitos - Sirkka Liakka (arkistoitu)
Mormotomyia hirsuta

| Mormotomyia hirsuta |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Kärpäset Brachycera
Osalahko::  Muscomorpha
Yläheimo::  Hippoboscoidea
Heimo::  Mormotomyiidae
Suku::  Mormotomyia
Laji::  hirsuta
Kaksiosainen nimi
 Mormotomyia hirsuta  Austen, 1936 
Katso myös
   Mormotomyia hirsuta Wikispeciesissä   Mormotomyia hirsuta Commonsissa 
Infobox OKNimi-testi OK: 
Mormotomyia hirsuta, joka tunnetaan myös nimityksellä ”kauhea karvainen kärpänen”, on Mormotomyiidae-heimonsa ainut tunnettu laji. Sitä on tavattu ainoastaan yhdestä luolasta Keniassa.
Lajin ainut tunnettu esiintymispaikka on lepakkoluola kalliossa, joka sijaitsee Ukazivuorilla Thikan ja Garissan kaupunkien välimaastossa Nairobista itään. Lajin kuvasi tieteelle englantilainen hyönteistutkija Ernest Edward Austen. Ennen lajin uudelleenlöytymistä vuonna 2010 lajia oli havaittu vain kahdesti, vuosina 1933 ja 1948. Laji lisääntyy lepakoiden ulosteiden päällä. Aikuinen yksilö on noin 1 cm:n pituinen ja lentokyvytön. Sillä on toimimattomat siivet, pienet silmät ja karvaiset jalat. Lajin onkin luonnehdittu muistuttavan ulkoisesti enemmän karvajalkaista hämähäkkiä kuin hyönteistä.
Sam Pollock Trophy

Sam Pollock Trophy on American Hockey Leaguessa vuosittain keskisen divisioonan voittajalle annettava palkinto.
Palkinto on nimetty Montreal Canadiensin entisen toimitusjohtajan Sam Pollockin mukaan.
Voittajat > Atlantic -divisioona (1996)

1995-96 - Prince Edward Island Senators - 1
Voittajat > Canadian -divisioona (1997)

1996-97 - St. John's Maple Leafs - 1
Voittajat > Atlantic -divisioona (1998-2000)

1997-98 - Saint John Flames - 1
1998-99 - Lowell Lock Monsters - 1
1999-00 - Quebec Citadelles - 1
Voittajat > Canadian -divisioona (2001-2003)

2000-01 - Saint John Flames - 2
2001-02 - Quebec Citadelles - 2
2002-03 - Hamilton Bulldogs - 1
Voittajat > North -divisioona (2004-2015)

2003-04 - Hamilton Bulldogs - 2
2004-05 - Rochester Americans - 1
2005-06 - Grand Rapids Griffins - 1
2006-07 - Manitoba Moose - 1
2007-08 - Toronto Marlies - 1
2008-09 - Manitoba Moose - 2
2009-10 - Hamilton Bulldogs - 3
2010-11 - Hamilton Bulldogs - 4
2011-12 - Toronto Marlies - 2
2012-13 - Toronto Marlies - 3
2013-14 - Toronto Marlies - 4
2014-15 - Utica Comets - 1